เงินบาทเช้านี้อ่อนตัว หลังแข็งค่า4วันติด จับตาประชุมECB-BOJ
เงินบาทเปิดเช้านี้อ่อนตัว หลังแข็งค่า 4 วันติด นลท.รอผลประชุม ECB-BOJ สัปดาห์นี้
19 ก.ค. 2560

ผู้สื่อข่าวรายงานว่า ภาวะตลาดเงินบาทวันนี้เปิดที่ 33.63 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.59/61 บาท/ดอลลาร์ หลังมีแรงเทขายดอลลาร์ออกมาอย่างต่อเนื่อง เพราะมีปัจจัยลบจากเรื่องการเมืองภายในของสหรัฐ
โดยนักบริหารเงินประเมินกรอบเงินบาทวันนี้ไว้ที่ 33.60-33.70 บาท/ดอลลาร์  “วันนี้น่าจะแกว่งตัวในกรอบ หลังจากปรับตัวแข็งค่าลงมาลึกมาก ช่วง 4 วันก่อนแข็งค่าลงมาราว 50 สตางค์” นักบริหารเงิน กล่าว
สำหรับปัจจัยสำคัญที่ตลาดจับตาดูในสัปดาห์นี้ คือ การประชุมธนาคารกลางญี่ปุ่น (BOJ) และธนาคารกลางยุโรป (ECB)